б)
 изстрелването на космически летателен апарат, икономическата собственост върху който е била прехвърлена от юридическо или физическо лице, установено в друга държава членка или нечленуваща държава, към юридическо или физическо лице, установено в отчетната държава членка. Тук се включва изстрелването на части от космически летателен апарат с цел да бъдат сглобени отвъд земната атмосфера. Тези сделки се разглеждат като внос.
 3.
 По отношение на статистиката за износа и вноса на космически летателни апарати се прилагат следните разпоредби:
 а)
 Референтният месец е месецът, през който се извършва прехвърлянето на икономическата собственост.
 б)
 При износ към международни организации или космически агенции се използват опростени кодове за партньорските държави.
 в)
 Статистическата стойност е стойността на космическия летателен апарат, без разходите за транспорт и застраховка.
 4.
 НСО трябва да имат достъп до всички разполагаеми източници на данни, които може да са им необходими за прилагането на разпоредбите в настоящия раздел.
 Раздел 26
 Природен газ
 1.
 За целите на настоящия раздел „природен газ“ е природният газ в газообразно състояние, доставян чрез разпределителни системи за природен газ.
 2.
 Износът и вносът на природен газ са обхванати от европейската статистика за международната търговия със стоки.
 3.
 По отношение на статистиката за износа и вноса на природен газ се прилагат следните разпоредби:
 а)
 Референтният период е месецът на износ или внос.
 б)
 Статистическата стойност може да се основава на приблизителни оценки.
 в)
 Партньорската държава членка или нечленуваща държава може да се определи чрез прогноза.
 4.
 НСО трябва да имат достъп до всички разполагаеми източници на данни, които може да са им необходими за съставянето на статистическата информация по параграф 2. НСО имат право да изискват статистическата информация за износа и вноса по параграф 2 да се представя пряко от операторите, установени в отчетната държава членка, които притежават или експлоатират националните преносни мрежи за природен газ.
 Раздел 27
 Електроенергия
 1.
 За целите на настоящия раздел „електроенергия“ е електроенергията, пренасяна чрез презграничните електроенергийни мрежи.
 2.
 Износът и вносът на електроенергия са обхванати от европейската статистика за международната търговия със стоки.
 3.
 По отношение на статистиката за износа и вноса на електроенергия се прилагат следните разпоредби:
 а)
 Референтният период е месецът на износ или внос.
 б)
 Партньорската държава членка или държава е съседната държава членка или нечленуваща държава.
 в)
 Статистическата стойност може да се основава на приблизителни оценки.
 г)
 Данни за количеството се съставят само в допълнителните единици, предвидени в Комбинираната номенклатура, която е в сила през референтния период.
 4.
 НСО трябва да имат достъп до всички разполагаеми източници на данни, които може да са им необходими за съставянето на статистическата информация по параграф 2. НСО имат право да изискват статистическата информация за вноса и износа по параграф 2 да се представя пряко от операторите, установени в отчетната държава членка, които притежават или експлоатират националните електропреносни мрежи.
 ГЛАВА IV
 ОСОБЕНИ РАЗПОРЕДБИ ЗА ОБМЕНА НА ПОВЕРИТЕЛНИ ДАННИ ЗА ВЪТРЕСЪЮЗНИЯ ИЗНОС НА СТОКИ
 Раздел 28
 Събиране и съставяне на статистическата информация, която ще бъде обменяна
 1.
 По отношение на събирането и съставянето на статистическата информация за вътресъюзния износ на стоки, посочена в член